136. löggjafarþing 2008–2009.

Þskj. 782 — 259. mál.

Breytingartillögur

við frv. til l. um greiðslur til líffæragjafa.

Frá félags- og tryggingamálanefnd.

1.	Við 10. gr. Í stað orðanna fimmtánda virka dag hvers mánaðar, enda hafi líffæragjafi skilað inn nauðsynlegum gögnum til framkvæmdaraðila fyrir fimmta virka dag mánaðarins" í 6. mgr. komi: fyrsta virka dag hvers mánaðar, enda hafi líffæragjafi skilað inn nauðsynlegum gögnum til framkvæmdaraðila innan frests sem ákveðinn skal í reglugerð.

2.	Við 11. gr.

a.	Við 1. mgr. bætist nýr málsliður, er verði 2. málsl., svohljóðandi: Líffæragjafi sem minnka þarf starfshlutfall sitt áður en til líffæragjafar kemur getur jafnframt átt rétt á hlutfallslegum greiðslum skv. 8. og 10. gr. í samræmi við minnkað starfshlutfall.

b.	Orðin en áður" í 2. málsl. 1. mgr. falli brott.

3.	Við 13. gr. Orðin í a.m.k. eina önn" í 2. málsl. 2. mgr. falli brott.

4.	Við 15. gr. 2. málsl. 2. mgr. orðist svo: Þær skulu inntar af hendi í samræmi við 6. mgr. 10. gr.

5.	Við 19. gr. Í stað orðanna þegar gildi" komi: gildi 1. janúar 2010.

6.	Fyrirsögn frumvarpsins orðist svo: Frumvarp til laga um réttindi lifandi líffæragjafa til tímabundinnar fjárhagsaðstoðar.